संजीव के इस्तीफे से कई महीने पहले ही ज़ी हिमाचल ने शिमला में संजीव को ब्यूरो प्रमुख से हटा कर मोहित प्रेम शर्मा को ये सीट सौंप दी थी. मोहित प्रेम शर्मा का रिपोर्टिंग का अनुभव बहुत ही कम है और संजीव को उनके अधीन काम करने के लिए दबाव डाला जा रहा था. मोहित प्रेम शर्मा साधना न्यूज में हिमाचल प्रभारी के रूप में काम किया और उनके नेतृत्व में ही साधना को हिमाचल का बुलेटन बंद कर देना पड़ा. उसके बाद उन्होंने ख़बरें अभी अभी का रुख किया, मगर इस चैनल का भी यही हाल हुआ. जल्द ही चैनल को हिमाचल से किनारा करना पड़ा. ततपश्चात मोहित ने डे एंड नाइट न्यूज में एंट्री मारी, मगर हिमाचल में अपनी जबरदस्त पकड़ बना चुका यह क्षेत्रीय चैनल एक वर्ष भी मोहित के भार को नहीं संभाल पाया. हिमाचल में मोहित प्रेम शर्मा के साथ ये काला इतिहास भी जुड़ चुका है कि जिस चैनल में इनकी एंट्री होती है उस चैनल को बंद ही होना पड़ता है. जब इनकी ज़ी में एंट्री हुई तब ये अफवाहों का बाजार एक बार फिर से गर्म हुआ था. आज संजीव के चैनल छोड़ जाने के बाद ज़ी का हाल भी कुछ ऐसा ही नजर आ रहा है. ज़ी हिमाचल अब तीसरे-चौथे नंबर के चैनल के रूप में देखा जा रहा है. ऐसे में अब सबकी नजरे इसी बात पर टिकी है कि चैनल कब हिमाचल से रुखसत होता है.